Samsung Galaxy Buds 2 lækket i flere farver

Et nyt læk fremviser Samsungs kommende Galaxy Buds 2 i flere farver.

Samsung inviterede for kort siden til et Galaxy Unpacked-event den 11. august, hvor vi kan forvente at se en række spændende produkter. Under eventet siges det, at Samsung løfter sløret for to spændende telefoner – Galaxy Z Flip 2 of Galaxy Z Fold 3. To nye smartwatches forventes også at blive præsenteret, herunder Galaxy Watch 4 og Watch 4 Classic.
Læs mere om enhederne her: Samsung afholder Galaxy Unpacked event den 11. august

Sidst men ikke mindst, er der også Galaxy Buds 2, som er blevet lækket i flere farver på Twitter. Ifølge de lækkede billeder, lander høretelefonerne i fire farver: sort, hvid, violet og grøn. Det medfølgende opladnings-etui er hvidt på ydersiden, men samme farve som høretelefonerne indeni.

Galaxy Buds 2 forventes at have et 120mAh batteri, mens opladnings-etuiet indeholder et 500mAh batteri. Active Noise Cancellation (ANC), forventes også at være integreret. Prisen kendes endnu ikke, så den må vi vente med at få afsløret, når eventet sparkes i gang.

Rygterne skal som altid tages med et gran salt.

Samsung Galaxy Unpacked streames live den 11. august kl. 16:00. Vi holder jer selvfølgelig opdateret.

pic.twitter.com/fZ1LluGQuG
— Evan Blass (@_evanblass_) July 21, 2021

pic.twitter.com/z6HcfiJkcA
— Evan Blass (@_evanblass_) July 21, 2021

Læs også: iPad Mini med nyt design og A15-chip lander senere på året

Samsung Galaxy Buds 2 lækket i flere farver